48 võimuseadust

"48 võimuseadust" ("The 48 Laws of Power") on Robert Greene'i 1998. aastal ilmunud raamat. Raamat on mõjutusi saanud 36 strategeemist ja selle kommentaaridest. Seda on võrreldud Sunzi "Sõja seadustega" ning osaliselt kattub ka Niccolò Machiavelli "Vürstiga". Raamat õpetab läbi nägema võimumänge, kuid ka seda, kuidas võimu võita ja säilitada ning kaitsta end nende eest, kes elu ohustavad. Teos on siiani Amazoni bestsellerite nimekirja sotsiaalfilosoofiliste raamatute esiotsas. Isegi kümme aastat pärast avaldamist oli see ameerika vangide hulgas populaarne, olles nende jaoks kui juhend enese ülestöötamiseks. Green kasutab kogu maailma ja eri aegade allikatest pärit lugusid, esitades neid ladusalt ja lühidalt enda kirjeldatud seaduste näitlikustamiseks. Nende hulgas on lausa anekdootlikke lugusid ja kilde Louis XIV-st, Talleyrandist, Otto von Bismarckist, Mao Zedongist ja mitmest tuntud suurpetturist. Näilise muretusega avab ta võimu ja argielu kulissidetagust, jättes eetilisuse lugeja enese otsustada. Sealjuures üldistab teos Machiavelli, Sunzi, Karl von Clausewitzi ja teiste suurte mõtlejate filosoofilisi tõekspidamisi. Kui lähtuda üksikseaduste sõnastusest, ei ärata raamat teiste samalaadsete keskel erilist tähelepanu. Kaks seadust pärinevad sõna-sõnalt "36 strategeemist" ja mõned on variandid nendest. Samuti on seadusteks ka "Muutuste raamatus" sisalduvaid nõuandeid. Seadusi pole korrastatud ega rühmadeks liigendatud. Teiste seast tõstab raamatu esile hoopis hea ja laia valikuga tehtud rikkalike näidete küllus, nende lööv lühidus ja selgus. Raamatu väärtust peegeldab taoistlik legend ostjast, kes ostis pärlimüüjalt vaid pärli hoolikalt tehtud ehistopsi. Samuti on raamatu tõeline väärtus selle üksikseaduste käsitluse vorm. Nii luuakse ühelt poolt alati neid piiritlev metafoorne, sageli lausa sümbolina mõjuv kujund, teiselt poolt aga ladusalt sõnastatud seaduspärasuse määratlus. Samas on neid (ühisvormsust esitavaid) kujundeid selgitatud üheste näidetega elust ning lisaks üldistele seadustele on välja toodud ka eluolukordade üksiktunnustega seotud tõlgendused. Peaaegu iga seaduse juures on lühidalt vaadeldud ka olukordi, kus on vaja vastupidi käituda. Ära varjuta käskijat (isandat). Ära usalda liialt sõpru, õpi vaenlasi ära kasutama. Varja oma kavatsusi. Räägi (ütle) alati vähem kui vaja. Hoia oma mainet nagu elu. Köida iga hinna eest tähelepanu. Töö lase teistel teha, kasu lõika ise. Pane teised enda juurde tulema, kasuta peibutisi. Tõenda tõdetavaga, mitte tõestustega. Nakkusoht: vältige hädalisi ja õnnetuid. Õpi inimesi endast sõltuvuses hoidma. Võta valikulise aususe ja suuremeelsusega ohvrilt relvad. Abi paludes tugine mitte armule või tänule, vaid teiste huvidele (omakasule). Teeskle sõpra, tegutse spioonina. Litsu vaenlane lõplikult laiaks. Kasuta eemaletõmbumist austuse ja au suurendamiseks. Hoia etteaimamatuse õhustiku abil teisi pidevas hirmus. Ära ehita kindlusi enese kaitsmiseks. Isolatsioon on ohtlik. Tea, kellega suhtled, ära solva valet inimest. Ära seo end kellegagi. Mängi tola püüdmaks jobu: näi võhikule kollanokana. Kasuta alistumistaktikat: muuda nõrkus jõuks. Kontsentreeri (koonda) oma jõud. Mängi täiuslikku õukondlast. Kujunda end ümber. Hoia oma käed puhtad. Mängi inimeste vajadusele uskuda, et teha neist endale jüngrid. Asu jultunult tegutsema. Kavanda tee lõpuni. Teeskle, et saavutad kõike higita. Kontrolli oma valikuvõimalusi: las teised saavad kaardid sinult. Mängi inimeste kujutlustega. Avasta igaühe pöidlakruvi. Et sind kuningana koheldaks, käitu ka kuningana. Viimistle õiget ajastuskunsti. Põlga seda, mida ei suuda saavutada: ignoreerimine on parim kättemaks. Korralda haaravaid etendusi. Mõtle, kuidas soovid, kuid käitu nagu teised (kõik). Sega (soga) kala püüdmiseks vett. Põlga tasuta lõunasööke. Väldi suurmehe jäljendamist. Löö lambakarjust ja kari pudeneb laiali. Mõjuta teiste südant ja mõistust. Tee vastased peegliga relvituks. Jutlusta muudatuste (paranduste) vajadusest, kuid ära kunagi liiga palju korraga muuda. Ära käitu kunagi liiga täiuslikult. Ära möödu seatud sihist, vaid õpi võidu korral õigel hetkel peatuma. Teeskle vormitust. 36 strategeemi 48 Bestsellers in Social Philosophy Memoir reveals prisoners' book preferences Robert Greene, 48 võimuseadust. Kirjastus Ersen 2001. ISBN 9985763599 The 48 Laws of Power Power, Seduction and War: The Robert Greene Blog has expanded many of the themes from this book, which he commonly refers to as the POWER book.